Public procurement notice: Contract Notice
Published: 2016-10-06
Buyer: Valtioneuvoston kanslia
Country: FI
Region: Uusimaa
Contract type: Services
Procedure: Open procedure
CPV classification: 72310000: Data processing services
Submission deadline: 2016-11-20
Award criteria: The most economic tender

Technical requirements: Valtioneuvoston kanslia kilpailuttaa sähköisen markkinatietopalvelun toimittamisen tämän tarjouspyynnön sekä sen liitteiden mukaisesti.
Hankinta tehdään valtioneuvoston kanslian toimesta hankintarenkaana, jossa on VNK:n lisäksi mukana valtionvarainministeriö ja rahoitusvakausvirasto.
Jokainen virasto tekee hankinnasta oman sopimuksen. Hankinnasta tehdään siis yhteensä kolme sopimusta.
Tarkempi palvelun kuvaus, palvelun vähimmäisvaatimukset sekä pisteytettävät ominaisuudet on esitetty jäljempänä tarjouspyynnössä.
Valtioneuvoston kanslia (VNK) kilpailuttaa sähköisen markkinatietopalvelun toimittamisen VNK:lle, valtionvarainministeriölle (VM) ja rahoitusvakausvirastolle (RVV) (yhteisesti näistä kolmesta käytetään nimitystä virastot) tämän tarjouspyynnön mukaisesti.
Valtion omistajaohjauksesta vastaa valtioneuvoston kanslian omistajaohjausosasto, jonka tehtävänä on valtion omistajapolitiikka, markkinaehtoisten valtio-omisteisten yhtiöiden omistajaohjaus, yhtiöiden omistuspohjan laajentaminen ja omistusjärjestelyt, osakesijoittaminen sekä eri ministeriöiden omistajaohjauksen käytäntöjen yhteensovittaminen ja ministeriöiden välisen yhteistyön koordinointi.
Osana omistajaohjausta osaston tehtävänä on yhtiöiden taloudellinen seuranta sekä valtion yhtiöiden ja valtion osakkuusyhtiöiden taloudellisen tilanteen analysointi. Toimintoa varten osaston käyttöön hankitaan tarpeellinen markkinatietojärjestelmä.
Valtionvarainministeriöllä ja valtionvarainministeriön alaisella rahoitusvakausvirastolla on tarve vastaavaan järjestelmään. Tämän takia virastot ovat päättäneet tehdä asiassa yhteisen kilpailutuksen siten, että VNK toimii hankintayksikkönä ja hankkii palvelun VNK:n lisäksi myös valtionvarainministeriön ja rahoitusvakausviraston käyttöön.
Hankittava markkinatietopalvelu on yritysten ja pääomamarkkinoiden seurannan työkalu. Järjestelmästä saatava markkinatieto kattaa ainakin osake-, valuutta-, velka-, korko-, raha-, hyödykemarkkinat. Järjestelmä kattaa edellä luetellut markkinat globaalisti. Järjestelmältä edellytetään monipuolisia toiminnallisia ominaisuuksia sekä hyvää käytettävyyttä. Järjestelmää käytetään laajasti eri markkinoiden yleiseen seurantaan osaltaan osaston analyysitoiminnan tietolähteenä. Järjestelmän tuottaman markkinatiedon tulee olla reaaliaikaista. Mikäli palvelu tuottaa myöhennettyä kurssidataa, ei viive saa ylittää 30 minuuttia. Järjestelmän tulee tuottaa sekä historiatietoja että markkinatoimijoiden ennusteita.
Markkinatietopalvelu hankitaan kokonaispalveluna. Kokonaispalveluun voi sisältyä toimittajan ratkaisusta riippuen myös erikseen hinnoitellut päätelaitteet palvelulaitteina palvelun tietosisällön hyödyntämistä varten.
Palvelun toimittaja huolehtii järjestelmän käyttöönottotoimenpiteistä VNK:ssa, VM:ssä ja RVV:ssa, kuten myös mahdollisista asennuksista, järjestelmän toimivuudesta, ylläpitotöistä, tietosisällön tuottamisesta analysointia varten sekä järjestelmän kehitystyöstä.
Tietotekniikkayhteydet sisältäen myös mahdollisen päätelaitteen asennuksen ja lähiverkkoyhteyden tulee tehdä yhteistyössä Valtorin (Valtion tietotekniikka- ja palvelukeskus) kanssa.
VNK koordinoi tarvittavaa yhteistyötä Valtorin ja järjestelmän toimittajan kanssa sisältäen muun muassa tarpeellisten tietoturvavaatimusten varmistamisen.
Sopimukset tehdään toistaiseksi voimassa olevina. Virastoilla on oikeus irtisanoa sopimus kolmen kuukauden irtisanomisaikaa noudattaen. Irtisanominen tulee tehdä kirjallisesti. Myös sähköposti katsotaan kirjalliseksi menettelyksi.
Virastoilla on oikeus käyttää palvelusta saatua tietoa haluamallaan tavalla, esimerkiksi käyttää sitä julkaisuissaan lähde mainiten.

Eligibility requirements: Ehdot ja vaatimukset jäljempänä tässä tarjouspyynnössä (ESPD:ssä) esitetyllä tavalla.